sukhrobnurali/uzbek-legal-corpus huggingface dataset:
Oʻzbekiston Respublikasi Hukumatining ayrim qarorlarini oʻzgartirish va oʻz kuchini yoʻqotgan deb hisoblash toʻgʻrisida
(resolution, 1995-10-04)

Vazirlar Mahkamasining “Bank tizimini takomillashtirish va pul-kredit munosabatlarini barqarorlashtirish chora-tadbirlari toʻgʻrisida” 1994-yil 18-martdagi 146-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga kiritilayotgan ilova qilinayotgan oʻzgartirishlar tasdiqlansin. 2. Oʻzbekiston Respublikasi Vazirlar Mahkamasining “Respublikada kassa aʼmollarini tartibga solishning kechiktirib boʻlmaydigan chora-tadbirlari toʻgʻrisida” 1992-yil 24-iyuldagi 346-son qarorning 2-bandi va 4-bandning uchinchi xatboshi oʻz kuchini yoʻqotgan deb hisoblansin. 1. Oʻzbekiston Respublikasi Vazirlar Mahkamasining 1993-yil 27-avgustdagi 430-son qarori bilan tasdiqlangan Oʻzbekiston Respublikasi mehnat jamgʻarmalari va aholiga kredit berish davlat-tijorat banki (“Oʻzjamgʻarmabank”)ning Ustavida (Oʻzbekiston Respublikasi QT, 1993-y., 8-son, 32-modda): 1-bandning birinchi xatboshi quyidagi tahrirda bayon qilinsin: “1. Oʻzbekiston jamgʻarma banki (“Oʻzjamgʻarmabank”) Oʻzbekiston Respublikasi mehnat jamgʻarmalari va aholiga kredit berish davlat-tijorat banki hisoblanadi hamda kredit-moliya muassasasi maqomiga egadir”; 14-bandning birinchi xatboshi “kreditlarni jalb qiladi va beradi” soʻzlaridan keyin “shu jumladan kichik korxonalar tashkil etish va ularni rivojlantirish, fuqarolar tomonidan davlat mulkining xususiylashtirilishi, turar joy binolari qurilishi va ularni tuzatish hamda aholining boshqa ehtiyojlarini qondirish bilan bogʻliq kreditlarni jalb qiladi va beradi,” soʻzlari bilan toʻldirilsin; 21-band ikkinchi xatboshidan keyin quyidagi mazmundagi xatboshi bilan toʻldirilsin: “kredit resurslaridan jismoniy va yuridik shaxslarga kredit berishda foydalanishga, shuningdek, kredit resurslarini banklararo pul bozorida kimoshdi savdosi orqali sotishga; aholining omonatlari boʻyicha eng kam foiz stavkalarini yuqori chegara bilan cheklanmasdan mustaqil koʻpaytirishga;” 2. Oʻzbekiston Respublikasi Vazirlar Mahkamasining “Xalq xoʻjaligida hisob-kitoblarni yaxshilashning kechiktirib boʻlmaydigan chora-tadbirlari va korxonalarning moliyaviy ahvoli uchun ularning javobgarligini oshirish toʻgʻrisida” 1992-yil 23-iyuldagi 342-son qarori 9-bandining ikkinchi xatboshida, “0,1 foiz” soʻzi “3 foiz” soʻzi bilan almashtirilsin.
XAVFSIZLIGINI TASDIQLASh TALAB ETILADIGAN TOVARLARNI OʻZBEKISTON RESPUBLIKASI HUDUDIGA KELTIRISh VA ULARNI UNING TAShQARISIGA ChIQARISh TARTIBINI TASDIQLASh HAQIDA
(resolution, 2021-02-22)

“Mahsulotlar va xizmatlarni sertifikatlashtirish toʻgʻrisida” Oʻzbekiston Respublikasi Qonuniga muvofiq mahsulot va xizmatlarni majburiy sertifikatlashtirishni taʼminlash maqsadida Vazirlar Mahkamasi qaror qiladi: 2. Oʻzbekiston davlat standartlash, metrologiya va sertifikatlashtirish markazi Oʻzbekiston Respublikasi Moliya vazirligi va Adliya vazirligi bilan birgalikda bir oy muddatda sertifikatlashtirish qoidalarini buzganlik va mahsulotlar (ishlar, xizmatlar) isteʼmolchilariga zarar yetkazganlik uchun jarima sanksiyalarini qoʻllash tartibi haqidagi Nizomni ishlab chiqsin va tasdiqlasin. 3. “Oʻzdavstandart” markazi, TIAV, Davlat soliq qoʻmitasi, vazirliklar, idoralar, korxonalar, tashkilotlar, muassasalar 1995-yil 1-yanvardan boshlab mahsulotlar (ishlar, xizmatlar)ni sertifikatlashtirishni oʻtkazish ishlarini tashkil qilishga qaratilgan chora-tadbirlar majmuini ishlab chiqsinlar va amalga oshirsinlar. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari “Oʻzstandart” agentligining hududiy organlariga yordam koʻrsatsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining tegishli oʻrinbosarlari zimmasiga yuklansin.
OʻZBEKISTON TARIXI DAVLAT MUZEYINI TASHKIL ETISH TOʻGʻRISIDA
(resolution, 1994-08-05)

Oʻzbekistonning koʻp asrlik tarixini xolisona va har tomonlama aks ettirish, xalqimizning jahon madaniyati rivojidagi boy madaniy hamda intellektual merosini keng targʻib etish va oʻsib kelayotgan yosh avlodni oʻz oʻlkasidan faxrlanish, Vataniga cheksiz mehr-muhabbat va sadoqat ruhida tarbiyalashga katta ahamiyat berib, yuksak insoniy va maʼnaviy ideallarni qaror toptirish maqsadida Vazirlar Mahkamasi qaror qiladi: 1. Fanlar akademiyasining Oʻzbekiston tarixi muzeyiga Davlat muzeyi maqomi berilsin. 2. Oʻzbekiston tarixi Davlat muzeyi mavzu-ekspozitsiya rejasining asosiy yoʻnalishlarini shakllantirish hamda uning mazmunini uzluksiz boyitib borish uchun taniqli olimlar, jamoat va davlat arboblaridan iborat ilovaga* muvofiq tarkibda doimiy ishlovchi Ekspert kengashi tashkil etilsin. 3. Fanlar akademiyasi Oʻzbekiston Respublikasi Madaniyat ishlari vazirligi, ijodiy uyushmalar, manfaatdor vazirliklar va idoralar bilan birgalikda 10 kun muddatda Oʻzbekiston tarixi Davlat muzeyi faoliyatining asosiy yoʻnalishlarini va mavzu ekspozitsiya rejasini ishlab chiqsin hamda Ekspert kengashiga tasdiqlash uchun taqdim etsin. 4. Fanlar akademiyasi va Oʻzbekiston tarixi Davlat muzeyi bir hafta muddatda Muzey toʻgʻrisidagi Nizomni va Oʻzbekiston Respublikasi Konstitutsiyasining ikki yilligini nishonlash arafasida muzey ochilishiga bagʻishlangan ekspozitsiyalarni yangilash boʻyicha tadbirlar rejasini ishlab chiqsinlar va tasdiqlash uchun Vazirlar Mahkamasiga taqdim etsinlar. 5. Oʻzbekiston Respublikasi Moliya vazirligi Fanlar akademiyasiga Vazirlar Mahkamasining rezerv fondidan Oʻzbekiston tarixi Davlat muzeyini rekonstruksiya qilish, mukammal tuzatish va badiiy bezash uchun taqdim etilgan hisob-kitoblarga muvofiq maqsadli qoʻshimcha mablagʻlar ajratsin. 6. Mazkur qarorning bajarilishini nazorat qilish Vazirlar Mahkamasining Taʼlim va fan boʻlimiga yuklansin.
YOʻL-PATRUL XIZMATI ALOHIDA BATALYONINI TASHKIL QILISH VA TOSHKENT SHAHRINING MAGISTRAL KOʻCHALARIDA HARAKAT XAVFSIZLIGINI TAʼMINLASHGA OID QOʻSHIMCHA CHORA-TADBIRLAR TOʻGʻRISIDA
(resolution, 2025-12-16)

Toshkent shahrining transport qatnovi zich boʻlgan magistral koʻchalarida harakat xavfsizligini taʼminlash maqsadida Vazirlar Mahkamasi qaror qiladi: 1. Toshkent shahrining Ichki ishlar bosh boshqarmasi Davlat avtomobil nazorati boshqarmasining mavjud yoʻl-patrul rotasi negizida xodimlar soni va tuzilmasi 1 va 2-ilovalarga muvofiq boʻlgan yoʻl-patrul xizmati alohida maxsus batalyoni tashkil etilsin. 2. Oʻzbekiston Respublikasi Ichki ishlar vazirligiga ana shu maqsadlar uchun qoʻshimcha ravishda 144 nafar xodim ajratilsin. 3. Oʻzbekiston Respublikasi moliya vazirligi Toshkent shahar Ichki ishlar bosh boshqarmasi Davlat avtomobil nazorati yoʻl-patrul xizmati alohida maxsus batalyonining qoʻshimcha ravishda ajratilgan xodimlari va uning moddiy-texnika taʼminoti xarajatlarini mablagʻ bilan taʼminlasin. 4. Oʻzbekiston Respublikasi Moliya vazirligi, “Oʻzulgurjibirjasavdo” uyushmasi, Toshkent shahar hokimligi 1995-yil budjetida Toshkent shahrining magistral koʻchalarida yoʻl harakati xavfsizligini taʼminlash uchun asbob-uskunalarni ishlab chiqarish, yetkazib berishga va sarflanadigan materiallarga Oʻzbekiston Respublikasi Ichki ishlar vazirligi tomonidan tuziladigan shartnomalarni taqdim etiladigan hisob-kitoblarga muvofiq, ularni respublika korxonalarida tayyorlash imkoniyatlarini ishlab chiqqan holda, mablagʻ bilan taʼminlashni nazarda tutsinlar.
AHOLIGA SOTILADIGAN AVTOMOBIL BENZINI ChAKANA NARXLARINI OʻZGARTIRISh TOʻGʻRISIDA
(resolution, 1994-09-02)

Neft va uni qayta ishlash mahsulotlari narxlarining oshib borayotganligi munosabati bilan hamda ulardan foydalanishning samaradorligini oshirish maqsadida Vazirlar Mahkamasi qaror qiladi: 1. 1994-yilning 1-avgustidan boshlab aholiga sotiladigan avtomobil benzinining chakana narxi 1 litri uchun 2 soʻm miqdorida belgilansin. 2. Respublika aholisining ayrim toifalariga ilgari qabul qilingan qarorlarga muvofiq berilayotgan amaldagi imtiyozlar saqlab qolinsin. 3. Oʻzbekiston Respublikasi Moliya vazirligi benzin yangi chakana narxlari preyskurantlarini tasdiqlasin hamda barcha manfaatdor vazirliklar, idoralar, korxonalar va tashkilotlarga yetkazsin. 4. “Oʻzdavneftmahsulot” davlat-aksionerlik birlashmasi, uning joylardagi organlari avtomobil benzinini naqd pulga sotadigan avtomobil benzini quyish stansiyalaridagi avtomobil benzini qoldiqlarini 1994-yil 1-avgustdagi holatga koʻra qayta baholab chiqsinlar hamda qayta baholashdan tushgan mablagʻlarni oʻzlarining aylanma mablagʻlarini koʻpaytirishga yoʻnaltirsinlar. 5. Oʻzbekiston Respublikasi Vazirlar Mahkamasining 1994-yil 29-iyundagi 330-son qarori bilan tasdiqlangan aholiga sotiladigan avtomobil benzinining chegaralangan chakana narxlari bekor qilinsin.
UN VA BULKA NONNING ChAKANA NARXLARINI OʻZGARTIRISh TOʻGʻRISIDA
(resolution, 1994-09-02)

Donni yetishtirish, sotib olishning qimmatlashishi, uni tashish va qayta ishlash xarajatlarining oshishi munosabati bilan Vazirlar Mahkamasi qaror qiladi: 1. 1994-yilning 1-avgustidan boshlab 1 kilogramm unning chakana narxi oʻrtacha 1,2 soʻm va 1 kilogramm bulka nonning chakana narxi 1 soʻm etib belgilansin. 2. Oʻzbekiston Respublikasi Moliya vazirligi unning va bulka nonning chiqarilayotgan turlarini hisobga olgan holda yangi chakana narxlari preyskurantlarini manfaatdor vazirliklarga va idoralarga yetkazsin. 3. Oʻzbekiston Respublikasi Vazirlar Mahkamasining 1994-yil maydagi 274-son qarori oʻz kuchini yoʻqotgan deb hisoblansin.
1994 YILNING 1 AVGUSTIDAN MEHNAT HAQI, PENSIYALAR VA STIPENDIYALARNING MIQDORLARINI OShIRISh TOʻGʻRISIDA
(decree, 2021-04-30)

1. Oʻzbekiston Respublikasining hududida 1994-yilning 1-avgustidan boshlab: ish haqi oʻrta hisobda 1,4 barobar oshirilsin va ish haqining eng oz miqdori oyiga 100 soʻm miqdorida; fuqarolarning soliq olinmaydigan daromadlarining eng past darajasi oyiga 100 soʻm miqdorida; hozir amalda boʻlgan barcha turdagi pensiyalarning miqdorlari oʻrta hisobda 1,4 barobar oshirilsin va mehnat pensiyasining eng oz miqdori oyiga 105 soʻm qilib belgilansin. 2. 1994-yilning 1-avgustidan oliy oʻquv yurtlari talabalarining, texnikumlar va hunar-texnika bilim yurtlari oʻquvchilarining stipendiyalari oʻrta hisobda 1,4 barobar koʻpaytirilsin. 3. Vazirliklar va idoralar, Qoraqalpogʻiston Respublikasining Vazirlar Kengashi, viloyatlar va Toshkent shahar hokimlari, budjetdan pul bilan taʼminlanadigan tashkilotlar va muassasalar, Oʻzbekiston Respublikasining Ijtimoiy taʼminot vazirligi mehnatga haq toʻlashning yagona tarif setkasi razryadlariga muvofiq pensiyalar, stipendiyalarning va xodimlar mansab okladlarining miqdorlari oʻz vaqtida qaytadan hisoblab chiqilishini taʼminlasinlar. 4. Budjetdan pul bilan taʼminlanadigan muassasalar va tashkilotlar xodimlarining ish haqini, pensiyalar va stipendiyalarni oshirish bilan bogʻliq xarajatlar respublika davlat budjeti va ijtimoiy sugʻurta jamgʻarmasi hisobidan qoplansin. 5. Mulkchilik shakllaridan qatʼi nazar, xoʻjalik hisobidagi korxonalar va tashkilotlarga mazkur Farmonga muvofiq mehnat haqini oʻz daromad manbalari hisobidan oshirish tavsiya qilinsin. 6. Ushbu Farmonning bajarilishini nazorat qilish Oʻzbekiston Respublikasining Vazirlar Mahkamasiga yuklansin.
Toshkent shahrida yongʻindan saqlashni kuchaytirish boʻyicha qoʻshimcha chora-tadbirlar toʻgʻrisida
(resolution, 2021-02-22)

Toshkent shahridagi xalq xoʻjaligi tarmoqlari obyektlarini, maʼmuriy, uy-joy va boshqa binolarni yongʻindan saqlashni kuchaytirish maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligi organlari xodimlarining umumiy soni Toshkent shahrining harbiylashtirilgan yongʻindan saqlash xizmatiga qoʻshimcha ravishda 70 nafar xodim qoʻshgan holda koʻpaytirilsin. Qoʻshimcha ravishda qoʻshilgan xodimlarning joriy yildagi taʼminoti Oʻzbekiston Respublikasi Ichki ishlar vazirligiga 1994-yil uchun nazarda tutilgan umumiy mablagʻlar hisobiga amalga oshirilsin. 2. Oʻzbekiston Respublikasi Ichki ishlar vazirligi, Toshkent shahar hokimligi harbiylashtirilgan yongʻindan saqlash xizmatini qoʻshimcha ravishda mablagʻ bilan taʼminlash maqsadida mulkchilik shaklidan qatʼi nazar, xoʻjalik organlari bilan birgalikda ularga qarashli obyektlar va hududlarni yongʻindan saqlash yuzasidan shartnomalar tuzish boʻyicha ishlarni kuchaytirsinlar.
Chorva mollari va sutning xarid narxlarini oshirish toʻgʻrisida
(resolution, 2021-02-22)

Xoʻjaliklarning davlat buyurtmasi boʻyicha chorva mollari va sut sotish hajmlarini koʻpaytirishdan iqtisodiy manfaatdorliklarini oshirish maqsadida Vazirlar Mahkamasi qaror qiladi: 1. 1994-yil 1-avgustdan boshlab chorva mollari va sutning cheklangan xarid narxlari ilovaga muvofiq belgilansin. 2. Oʻzbekiston Respublikasi Moliya vazirligi chorva mollari va sutning yangi xarid narxlari preyskurantlarini ishlab chiqsin va manfaatdor vazirliklar va idoralarga yetkazsin. 3. Oʻzbekiston Respublikasi Vazirlar Mahkamasining 1994-yil 1-iyundagi 278-son qarori oʻz kuchini yoʻqotgan deb hisoblansin.
BOLALARNING MAKTABGAChA TARBIYA MUASSASALARIDA BOʻLIShLARI UChUN OTA-ONALARDAN OLINADIGAN HAQ MIKDORLARI TOʻGʻRISIDA
(resolution, 1995-11-22)

Vazirlar Mahkamasi qaror qiladi: 1. 1994-yil 1-avgustdan boshlab bolaning respublika davlat budjetidan mablagʻ bilan taʼminlanadigan bolalar yaslisi, bolalar bogʻchasi yoki yasli-bogʻchada boʻlganligi uchun bir oyga toʻlanadigan haq miqdorini ish tartibiga muvofiq Oʻzbekiston Respublikasida belgilangan eng kam ish haqining oʻrtacha 25 foizi miqdorida belgilansin. 2. Oʻz tasarrufida bolalar maktabgacha tarbiya muassasalari boʻlgan korxonalar, tashkilotlar, muassasalarga bolalarning ularda boʻlishlari uchun ota-onalarning haq toʻlashini davlat budjetidan mablagʻ bilan taʼminlanadigan bolalar maktabgacha tarbiya muassasalarida qabul qilingandek tartibda belgilash tavsiya qilinsin. Korxonalar, tashkilotlar va muassasalar oʻz mablagʻlari hisobidan oʻzlariga qarashli bolalar maktabgacha tarbiya muassasalarida bolalarning boʻlishi uchun ota-onalardan haq undirish boʻyicha qoʻshimcha imtiyozlar belgilashlari mumkin. 3. Oʻzbekiston Respublikasi Xalq taʼlimi vazirligi Moliya vazirligi va Mehnat vazirligi bilan kelishgan holda bir hafta muddatda bolalarning maktabgacha tarbiya muassasalarida boʻlishlari uchun haq undirish tartibi toʻgʻrisidagi yoʻriqnomani ishlab chiqsin va tasdiqlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M. Q. Qoraboyev zimmasiga yuklansin.
OʻZBEKISTON RESPUBLIKASI HUKUMATINING BAʼZI QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Vazirlar Mahkamasi qaror qiladi: 1. Oʻzbekiston Respublikasi Oliy Kengashining “Fuqarolarning murojaatlari toʻgʻrisida”gi Oʻzbekiston Respublikasi Qonunini amalga kiritish haqida” 1994-yil 6-maydagi qaroriga muvofiq Oʻzbekiston SSR Ministrlar Sovetining quyidagi qarorlari oʻz kuchini yoʻqotgan deb hisoblansin: “Respublikada mehnatkashlarning xatlari va shikoyatlari bilan ishlashni yanada yaxshilash yuzasidan qoʻshimcha chora-tadbirlar toʻgʻrisida” 1973-yil 28-dekabrdagi 551-son qarori; “Mehnatkashlarning xatlari, shikoyatlari va arizalarini koʻrib chiqish va keluvchilarni qabul qilish ishlarini yanada yaxshilashga oid chora-tadbirlar toʻgʻrisida” 1975-yil 31-yanvardagi 37-son qarori; KPSS XXV syezdi qarorlari asosida mehnatkashlarning xatlari bilan ishlashni yanada takomillashtirish toʻgʻrisida” KPSS Markaziy Komiteti qarori yuzasidan 1976-yil 14-maydagi 286-son qarori. 2. Oʻzbekiston Respublikasi Prezidentining “Eksport-import operatsiyalari boʻyicha valyuta nazoratini taʼminlash chora-tadbirlari toʻgʻrisida” 1994-yil 20-apreldagi Farmonini bajarish yuzasidan Oʻzbekiston Respublikasi Vazirlar Mahkamasining 1994-yil 25-martdagi 163-son qarori bilan tasdiqlangan Oʻzbekiston Respublikasi hududida tovarlar (ishlar, xizmatlar)ni eksport-import qilishni kvotalash va litsenziyalash tartibi toʻgʻrisidagi Nizomning 9-bandi oʻz kuchini yoʻqotgan deb hisoblansin.
KOʻMIR, NEFT, GAZ QAZIB OLISH VA GEOLOGIYA-RAZVEDKA ISHLARI TIZIMI XODIMLARINING MAJBURIY DAVLAT SHAXSIY SUGʻURTASI TOʻGʻRISIDA
(resolution, 2025-07-24)

“Sugʻurta faoliyati toʻgʻrisida” Oʻzbekiston Respublikasi Qonuniga muvofiq Vazirlar Mahkamasi qaror qiladi: 1. 1994-yil 1-avgustidan boshlab ishlab chiqarish xarajatlarining mana shu maqsadlar uchun nazarda tutilgan moddalari hisobidan koʻmir, neft, gaz qazib olish va geologiya-razvedka ishlari tizimi xodimlarining majburiy davlat shaxsiy sugʻurtasi joriy qilinsin. 2. Koʻmir, neft, gaz qazib olish va geologiya-razvedka ishlari tizimi xodimlarining majburiy shaxsiy sugʻurtasi boʻyicha sugʻurta puli ishlab chiqarish faoliyatini bajarish chogʻida halok boʻlish {vafot etish) hodisasi yuz bergan taqdirda bazaviy hisoblash miqdorining 36 baravari miqdorida belgilansin. Sugʻurtalangan shaxsga baxtsiz hodisa munosabati bilan nogironlik belgilanganda: I guruh nogironligi boʻlgan shaxsga—sugʻurta pulining 50 foizi; II guruh nogironligi boʻlgan shaxsga—sugʻurta pulining 30 foizi; III guruh nogironligi boʻlgan shaxsga—sugʻurta pulining 20 foizi toʻlanadi. Nogironlikka olib kelmagan baxtsiz hodisa oqibati “Sugʻurta hodisalari munosabati bilan sugʻurta pullari va bir martalik nafaqalarni belgilash va toʻlash tartibi toʻgʻrisida”gi uslubiy koʻrsatmalarga asosan baholanadi. Bir yilda bir marta toʻlanadigan sugʻurta toʻlovi amaldagi bazaviy hisoblash miqdorining 20 foizi miqdorida belgilansin. 3. Oʻzbekiston Respublikasi Moliya vazirligi bir oy muddatda Koʻmir, neft, gaz qazib olish va geologiya-razvedka ishlari tizimi xodimlarining majburiy davlat shaxsiy sugʻurtasi boʻyicha yoʻriqnomani tasdiqlasin hamda barcha manfaatdor vazirliklar, idoralar, korporatsiyalar, konsernlar va uyushmalarga yetkazsin. 4. Mazkur qarorning bajarilishini nazorat qilish Vazirlar Mahkamasining Yoqilgʻi sanoati va energetika majmuiga yuklansin.
OʻZBEKISTON RESPUBLIKASI BANK TIZIMINI RIVOJLANTIRIShNI MOLIYAVIY QOʻLLAB-QUVVATLASh ChORA-TADBIRLARI TOʻGʻRISIDA
(resolution, 2022-07-22)

Bank infrastrukturasini yanada rivojlantirish va banklar ishi samaradorligini xalqaro standartlar talablari darajasiga koʻtarish maqsadida Vazirlar Mahkamasi qaror qiladi: 1. Barcha tijorat banklari, mulkchilik shakllaridan qatʼi nazar, shu jumladan, xorijiy sarmoya ishtirokidagi tijorat banklari, shuningdek, chet el banklarining Oʻzbekiston Respublikasi hududidagi filiallari va vakolatxonalari 1996-yil 1-yanvargacha budjetga ilovaga muvofiq soliq toʻlashdan ozod qilinsin. 2. Belgilab qoʻyilsinki, boʻshatilayotgan mablagʻlar banklar tomonidan: bank ichki lokal kompyuter tarmoqlari va filiallararo modem aloqa liniyalari barpo etishga, bank operatsiyalarini avtomatik qayta ishlash va hisobga olish boʻyicha zamonaviy dasturlarni ishlab chiqish va sotib olishga; naqd pullarni hisobga olish va inkassatsiya qilishni avtomatlashtirishni taʼminlovchi elektron pochtani joriy etishga; banklararo hisob-kitoblarning avtomatlashtirilgan tizimini yaratishga; moddiy-texnik bazami mustahkamlashga, filiallar va almashtirish punktlari tarmogʻini kengaytirishga; xorijiy maslahatchilarni jalb etishga; bank xodimlarini oʻqitish va tayyorlashni tashkil etishga yoʻnaltiriladi. Oʻzbekiston Respublikasi Davlat soliq qoʻmitasi bank infrastrukturasini rivojlantirishga yoʻnaltirilayotgan mablagʻlardan maqsadli foydalanilishi ustidan qatʼiy nazorat oʻrnatsin hamda yilning har choragida respublika Hukumatiga axborot bersin. 3. Oʻzbekiston Respublikasi Moliya vazirligi Davlat soliq qoʻmitasi bilan birgalikda soliq solish masalalari boʻyicha yoʻriqnomalarga tegishli oʻzgartirishlar kiritsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin. 1. Korxonalar daromadidan olinadigan soliq 2. Korxonalar mol-mulkiga solinadigan soliq 3. Yer soligʻi 4. Transport vositalari egalaridan olinadigan soliq 5. Ammortizatsiyadan 20 foizli ajratmalar
1994-yilda davlat tasarrufidan chiqarish va xususiylashtirishning mintaqaviy dasturlari toʻgʻrisida
(resolution, 2021-02-22)

Oʻzbekiston Respublikasi Prezidentining “Oʻzbekiston Respublikasida mulkni davlat tasarrufidan chiqarish va xususiylashtirishning ustuvor yoʻnalishlari toʻgʻrisida” 1994-yil 15-martdagi Farmoniga va Oʻzbekiston Respublikasi Vazirlar Mahkamasining xususiylashtirish jarayonlarini chuqurlashtirishga oid tadbirlar rejasiga muvofiq Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan Oʻzbekiston Respublikasi Davlat mulki qoʻmitasining hududiy boshqarmalari bilan birgalikda davlat tasarrufidan chiqarish va xususiylashtirishning mintaqaviy dasturlari ishlab chiqilganligi maʼlumot uchun qabul qilinsin. 2. 1994-yilda hududiy va tarmoqlar miqyoslarida davlat tasarrufidan chiqarish va xususiylashtirish obyektlari roʻyxati 1 — 5 ilovalarga* muvofiq tasdiqlansin. 3. Oʻzbekiston Respublikasi Davlat mulki qoʻmitasiga zaruriyat boʻlganda davlat tasarrufidan chiqarish va xususiylashtirishning mintaqaviy dasturlariga qoʻshimchalar va oʻzgartirishlar kiritish toʻgʻrisida belgilangan tartibda qarorlar qabul qilishga ruxsat etilsin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar, idoralar, korxonalar, konsernlar, uyushmalar, ittifoqlar mazkur qaror 2-bandining belgilangan muddatlarda bajarilishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining tegishli oʻrinbosarlari zimmasiga yuklansin.
MUOMALADAGI NAQD PULLARNI KAMAYTIRIShGA OID ChORA-TADBIRLAR TOʻGʻRISIDA
(resolution, 2021-10-18)

Naqd pul muomalasini tartibga solish va pullarning asossiz ravishda koʻpayib ketishiga yoʻl qoʻymaslik maqsadida Vazirlar Mahkamasi qaror qiladi: 2. Belgilab qoʻyilsinki, mulkchilik shakllaridan qatʼi nazar, xoʻjalik yurituvchi subyektlar oʻrtasidagi hisob-kitoblar bank muassasalari orqali naqd pulsiz amalga oshiriladi; davlat (aksionerlik) korxonalari va tashkilotlaridan kooperativlar, fermerlar, xususiy va kichik korxonalarning hisob-kitob schyotlariga tushadigan pul mablagʻlari operatsiyalar va toʻlovlar ularning ustav faoliyati sohasiga muvofiq kelgan taqdirda qoʻshib qoʻyiladi qonun hujjatlarida nazarda tutilgan hollar bundan mustasno; 6. Oʻzbekiston Respublikasi Adliya vazirligi bir oy muddatda amaldagi qonun hujjatlariga hamda Oʻzbekiston Respublikasida ilgari qabul qilingan qarorlarga mazkur qarordan kelib chiqadigan oʻzgartirish va qoʻshimchalar kiritish toʻgʻrisida takliflar taqdim etsin.